timawit tessekcem-d deg acḥal n leqrun tegguma ad as-tanef. Asmi i d –as-teḍleq tuɣ ifut lḥal.” Asmi id-yewweḍ lḥal tennulfa-d tira, deg-s lulen-d ula d ixeṭṭayen d nutni id-ijemɛen ayen yellan akk deg timawit rran-tt ɣer tira. Ger imezwura id-ijemɛen agerruj-agi n yiḍrisen d imrabḍen irumyen deg-sen DALLET , d iɛeskriyen iwakken ad xedmen anadi ɣef yeḍrisen n tsekla taqbaylit d acu kan iserdasen-agi ur d ruḥen ara kan akka ɣef unejmaɛ n yeḍrisen-agi, n tmurt n leqbayel meɛna ɣur-sen iswi d asteɛmer n tmurt ad walin amek ttidiren-t tudrin n leqbayel ama deg wayen yeɛnan amezruy d yidles-nsent, daɣen d usekfel n lbaḍnat n tudrin.